Verð erlendra hlutabréfa hækkaði vel á árinu 2019 og er þetta besta niðurstaða eignaflokksins síðasta áratuginn . S & P 500 hækkaði um 31,5% að t.t.t arðgreiðslna og endaði í 3.231 stigi á meðan heimsvísitalan MSCI ACWI hækkaði um 27,3% . VH gildi S & P 500 hækkaði úr 17,1 x við lok árs 2018 í 21,6 x við lok árs 2019 . VH gildi MSCI ACWI hækkaði úr 16,1 x í 19,8 x á sama tímabili . Að orða þetta öðruvísi er hægt að segja að mikið af hækkunum S & P 500 vísitölunar sé vegna hækkana á margföldurum hennar ( e. multiple expansion ) . Í upphafi árs bjuggust markaðsaðilar við nokkuð flötum hagnaðarvexti fyrirtækja í S & P 500 vísitölunni og í samræmi við það að hógværum eða litlum hækkunum hlutabréfaverðs . Þrjár vaxtalækkanir í BNA og minni spenna vegna viðskiptastríðs BNA og Kína höfðu hinsvegar á endanum jákvæð áhrif yfir árið . Árið 2020 byrjar vel og hafa greinendur undanfarið verið að birta spár sínar fyrir árið . Flestar snerta þær tveggja stafa tölur . Verður því áhugavert að sjá hvernig lokauppgjör síðasta árs fer í fjárfesta og hvernig mun ganga að að heimfæra þau yfir á árið 2020 . Ef pólitíkin verður stöðug og seðlabankar verða á hliðarlínunni eða með smá dúfutón má reikna með að hækkanir nálgist tveggja stafa tölur . Það kæmi undirrituðum ekki á óvart að 10 - 12% hækkun gæti orðið raunin þrátt fyrir miklar væntingar um hagnaðaraukningu skráðra félaga um nánast allan heim . Mikil hækkun átti sér stað í byrjun árs 2019 eftir mikla lækkun á síðasta ársfjórðungi 2018 . Sér í lagi var minnisstæð mikil lækkun í lok desember ( e. ” The Christmas Eve Crash ” ) . Hlutabréf í BNA hækkuðu um 15% í janúar frá þeim degi en hækkuðu í janúarmánuði um 8% . Dúfutónn seðlabanka BNA þá leiddi af sér vangaveltur um að margfaldarar fyrirtækja myndu hækka á árinu 2019 , sem varð svo raunin . Heimsvísitalan hækkaði einnig í sama takti og S & P 500 . Febrúarmánuður kom og seðlabanki BNA lækkaði væntingar markaðarins um vaxtahækkanir á árinu og héldu vísitölurnar sínum hækkunartakti , rétt um 3% . Leiða má að því líkum að frestun Donalds Trump á tollahækkunum hafi haldið taktinum gangandi . Tæknifyrirtæki hækkuðu um 6,9% . Markaðir utan BNA hækkuðu einnig . Vísitalan í Shanghai hækkaði um 13,8% og er það rakið til þess að MSCI tilkynnti að hlutdeild kínverskra hlutabréfa í MSCI EM vísitölunni yrði hækkað úr 5% í 20% í þremur skrefum . Hækkanir héldu áfram í marsmánuði en ekki að sama krafti og hækkaði S & P 500 um 13,65% á fyrsta ársfjórðungi og hefur ekki hækkað jafn mikið síðan árið 2009 . Heimsvísitölur hækkuðu einnig og vonir fjárfesta voru á þá leið að BNA og Kína myndu semja sín á milli og viðskiptastríðið yrði úr sögunni.sín Apríl kom og S & P 500 hefur ekki hækkað jafn mikið á fyrstu fjórum mánuðum árs síðan árið 1987 . Þegar hér var komið við sögu töldu fjárfestar að markaðir myndu halda áfram að hækka , með ágætum hagnaðarvexti , sögulega lágum stýrivöxtum og jákvæðum tón í stjórnmálum og meðbyr Seðlabanka BNA . Tæknifyrirtæki hækkuðu um 6,4% og voru nú upp um 27,5% á árinu með Facebook upp um 48% , Apple 35% , Amazon 29% og Netflix 42% . Hagnaður fyrirtækja jókst og leit út fyrir að S & P 500 myndi skila hagnaði um $170 á hlut vs . $152 árið 2018 . 77% fyrirtækja S & P 500 voru yfir væntingum greinenda á fyrsta ársfjórðungi 2019 . Lífið gat vart verið betra eða hvað ? Maí kom , en fór ekki svo auðveldlaga . Pólitísk áhætta jókst verulega eftir að Donald Trump tvítaði og viðskiptastríð BNA og Kína harðandi án lausnar í sjónmáli . BNA setti meira að segja nýja tolla á Mexíkó . S & P 500 lækkaði um 6,4% en var þó upp 10,7% á árinu . Greinendur héldu sig flestir við $170 hagnað á hlut fyrir árið 2019 og VH hlutfall S & P 500 framvirkt var komið í 16,0 x og það í lækkandi vaxtaferli . Markaðir utan BNA fundu vel fyrir Donand Trump í maí og lækkaði heimsvísitalan um 5,3% en MSCI EM lækkaði um 7,3% . Nýr tónn kom í fjárfesta í júní og hækkaði S & P 500 um 7,05% og voru nú bankar komnir meira í sigtið hjá fjárfestum . Áberandi og umtöluð hlutafjárútboð áttu sér stað eins og Beyond Meat og Chewy.com . MSCI EM hækkaði um 6,3% og hafði MSCI ACWI hækkað um 16,6% frá upphafi árs 2019 og S & P 500 18,54% . Í upphafi júlí virtist það vera þannig að markaðurinn var ekki alveg á því hvort hann ætti að hækka eða lækka þar sem miklar sveiflur voru í upphafi mánaðarins . Líklega var það vegna þess að skilaboð Seðlabanka BNA samhliða vaxtalækkun voru misvísandi . Lífið hélt þó áfram eftir það og áfram héldu hlutabréf í BNA að hækka í júlí , S & P 500 um 1,44% . Hinsvegar lækkuðu flestar aðrar vísitölur utan BNA og MSCI EM lækkaði um 1,15% . Heimsvísitalan hækkaði um 0,33% með BNA í farabroddi . Hagtölur utan BNA höfðu ekki verið sterkar og sýndi sig á hlutabréfamörkuðum . Seðlabankar utan BNA höfðu farið að lækka vexti til að auka eftirspurn en áhætta vegna viðskiptastríðs BNA og Kína lá eins og mara yfir markaðnum og enginn samskipti á milli aðila . Boris Johnson tók við sem forsætisráðherra Bretlands og markaðsaðilar voru nánast allir á því að Seðlabanki Evrópu myndi fara að örva hagkerfið . Aukið fjármagn fór nú að berast til BNA frá Evrópu . Þrátt fyrir það lækkaði S & P 500 í ágústmánuði um 1,6% . Þó ber að hafa í huga að S & P 500 hækkaði um 2,8% í lok ágúst . Líklega voru fjárfestar í sínu árlega sumarfríi og komu til baka í síðustu viku ágúst . Það sem hélt aftur af markaðnum var líklega það að tollar á vörur frá Kína áttu að koma til þann fyrsta september og spurningin var þá hvort einkaneysla í BNA myndi minnka við það að vöruverð myndi hækka . Fjárfestar voru með vindinn í andlitið . Þeir hlutabréfaeignaflokkar sem a endanum stóðu sig best voru þeir sem mælast með minna sögulegt flökkt . Vextir voru komnir enn neðar þegar þarna var komið við sögu . MSCI ACWI lækkaði um 2,3% . Í september hækkaði S & P 500 um 1,87% og voru það lítil og meðalstórifyrirtæki sem leiddu hækkanir í BNA ( yfir 3% ) . Hinsvegar voru hækkanir þriðja ársfjórðungi um 1,7% og hafði S & P 500 þá hækkað um 20,55% á fyrstu níu mánuðum 2019 . FANG ( Facebook , Amazon , Netflix , Google ) bréf voru undir heildarmarkaðnum og voru öll undir 52 vikna hágildi . Hinsvegar höfðu félög eins og Microsoft og Apple hækkað mikið á árinu þegar þarna var komið við sögu . MSCI ACWI hækkaði um 2,14% og hafði hækkað um 16,72% fyrstu níu mánuði 2019 . Á þriðja ársfjórðungi lækkaði MSCI EM rúmlega 4% . Komu þessar lækkanir þrátt fyrir lækkanir á vöxtum í BNA og auknum stuðningi seðlabanka Kína og Evrópu . Voru það helst pólitískir vindar sem höfðu þar neikvæð áhrif og fann undirritaðir mikið fyrir því . Brexit var enn í umræðunni og nú voru það mótmæli í Hong Kong sem settu mikinn svip á landslagið í heiminum . Einnig var það sterkur dollar sem hafði sín áhrif . Fjármagn hélt áfram að streyma til BNA . Þá var komið að síðasta ársfjórðungi 2019 . Undirritaður viðurkennir að hafa haft áhyggjur að því að fréttamiðlar og aðrir miðlar myndu vera mikil drifkraftur fyrir markaðinn niðurá við eins og á sama tíma 2018 . Hinsvegar var vonin sú að fjárfestar myndu horfa á stóru myndina . Stóra myndin var í lagi . Hagtölur fóru að birtast frá BNA í októbermánuði og sýndu þær fram á að hagvöxtur hafði verið 1,9% á ársgrundvelli sem var 0,3% yfir væntingum greinenda . Atvinnuleysi var í lágmarki og laun höfðu hækkað . S & P 500 hækkaði um 2,17% þrátt fyrir Brexit , mótmæli í Hong Kong og rúmt ár í forsetakosningar í BNA , auk viðskiptastríðs BNA og Kína . Meiri vilji virtist vera fyrir áhættu utan BNA og hækkaði MSCI ACWI um 2,76% og MSCI EM hækkaði um 4,23% . Þegar var búið að fara betur yfir hagtölur í BNA kom í ljós að hagvöxtur var hærri en 1,9% eða 2,1% á ársgrundvelli . S & P 500 lokaði nánast í hámarki í nóvember og hækkaði um 3,63% í mánuðinum og var þá upp um 27,6% á árinu . Það var hægt að færa rök fyrir því í nóvember að verð á hlutabréfum fæli í sér væntingar um góðar fréttir væru framundan með lausn á viðskiptastríði BNA og Kína og V / H hlutfall S & P 500 í 20,89 x . Markaðsaðilar fóru að að birta sínar spár fyrir um árið 2020 í lok árs 2019 og væntingar um tveggja stafa hagnaðarvöxt voru algengar . Undirritaður telur að árið verði gott en þó að vöxtur hagnaðar verði ekki jafn hár og markaðsaðilar ytra telja . Ég tel að kosningar í vöggu lýðræðisins verði meiri áhrifavaldur á hlutabréfavísitölur en rekstrarniðurstöður félaga í helstu vísitölum heimsins . Í lok desember höfðu markaðir nánast endað í hámarki og áratugurinn á enda . S & P 500 endaði í 3.231 , V / H gildi vísitölunar var 21,6 x og hafði húnn hækkað um 31,5% með arðgreiðslum á árinu . Þrjár vaxtalækkanir ásamt minnkandi líkum á viðskiptastríði BNA og Kína studdi við markaði . S & P 500 hækkaði um 9% á fjórða fjórðungi . Apple hækkaði um 89% og Microsoft hækkaði um 57,6% og voru þá einu fyrirtækin yfir 1.000 mö . USD . Svipaða sögu má segja af öðrum heimshlutum . MSCI ACWI hækkaði um 9% á síðasta fjórðungi 2019 og hækkaði um 27,3% á árinu 2019 . VH gildi MSCI ACWI er 19,8 x sem er um 8,3% frá S & P 500 . Eftir um áratuga hærri ávöxtun markaða BNA þá líta aðrir markaðir vel út að mínu mati . Spurning hvort dollar fari að gefa eftir á þessu ári og hvort að það verði aukið flæði út úr BNA og inn í önnur ríki . Það kæmi ekki á óvart að hlutabréfaverð í BNA yrði eftirbátur annarra markaða en þó hafa þessi 50 ríki komið á óvart hvað eftir annað . Ragnar Benediktsson er sjóðstjóri erlendra hlutabréfasjóða hjá ÍV sjóðum hf .